**Tilbake til skolen etter sykdom**

I de fleste tilfeller gjelder de samme retningslinjene for sykdom hos barn i barnehage, som for sykdom hos barn på skolen.

**Utdrag fra Folkehelseinstituttet:**

*“Ved smittsom sykdom vil ofte barnets allmenntilstand avgjøre om barnet bør være hjemme. Vurdering av barnets allmenntilstand baseres på foresattes skjønn. Som hovedregel bør barnet være feberfri og frisk nok til å kunne delta i normale aktiviteter i barnehagen.”*

*“Oversikten nedenfor dekker de vanligste symptomene og smittsomme sykdommene som kan forekomme hos barn som går i barnehage eller de lavere klassetrinn i skolen.”* (Folkehelseinstituttet, 2024).

Klikk inn på lenken under for å se oversikten over anbefalinger ved forskjellige sykdommer:

<https://www.fhi.no/sm/barnehage/nar-ma-barnet-vare-hjemme-fra-barne/>

Det er likevel noen forskjeller for eldre barn, fordi de er mer selvstendige og kan selv passe på (med oppfordring fra foresatte) å være nøye med håndhygiene. Barnets forutsetninger til å klare dette må vurderes av foresatte.

**Omgangssyke (f.eks norovirus):** Hos skolebarn, og spesielt de eldste, så er hovedregelen at barnet kan vende tilbake til skolen når det føler seg frisk. Vi vet at norvirus kan smitte etter at symptomene har gitt seg – opptil et par dager, så her er det spesielt viktig å være nøye med håndhygiene.

Referanser

Folkehelseinstituttet (2023). Omgangssjuke forårsaka av norovirus – FHI. <https://www.fhi.no/sm/smitte-fra-mat-vann-dyr/infeksjoner-som-smitter-fra-mat-vann-og-dyr/omgangssjuke-forarsaka-av-norovirus/>

Folkehelseinstituttet (2024). Når må barn være hjemme fra barnehagen? – FHI. <https://www.fhi.no/sm/barnehage/nar-ma-barnet-vare-hjemme-fra-barne/>

Janne Wiese-Møller, helsesykepleier

Wilds Minne skole